CELEX: 62009CN0372
Language: bg
Date: 2009-09-17 00:00:00
Title: Дело C-372/09: Преюдициално запитване, отправено от Cour de cassation (Франция) на 17 септември 2009 г. — Josep Penarroja Fa/Procureur général près la Cour d'appel de Paris

21.11.2009   
            
            
               BG
            
            
               Официален вестник на Европейския съюз
            
            
               C 282/29
            
         Преюдициално запитване, отправено от Cour de cassation (Франция) на 17 септември 2009 г. — Josep Penarroja Fa/Procureur général près la Cour d'appel de Paris
   (Дело C-372/09)
   2009/C 282/50
   Език на производството: френски
   
      Запитваща юрисдикция
   
   Cour de cassation
   
      Страни в главното производство
   
   
      Жалбоподател: Josep Penarroja Fa
   
      Ответник: Procureur général près la Cour d'appel de Paris
   
      Преюдициални въпроси
   
   
               1.
            
            
               При описаните в [акта за запитване] условия може ли член 50 ЕО да се тълкува в смисъл, че визира и задачата, която е възложена в спор пред националните юрисдикции на професионалист в качеството му на експерт, назначен от сезираната с този спор юрисдикция?
            
         
               2.
            
            
               Трябва ли визираното в член 45, първа алинея участие при упражняването на публична власт да се тълкува, че се прилага към задачата на експерт, назначен от френска юрисдикция, както тази задача е очертана от френския Гражданско-процесуален и Наказателно-процесуален кодекс, както и от Закон № 71-498 от 29 юни 1971 г. и Указ № 2004-1463 от 23 декември 2004 г.?
            
         
               3.
            
            
               Тълкуват ли се член 43 ЕО и член 49 ЕО в смисъл, че не допускат правна уредба, като тази, следваща от Закон № 71-498 от 29 юни 1971 г. и Указ № 2004-1463 от 23 декември 2004 г., изменени, която поставя вписването в списък, съставен от апелативен съд, в зависимост от условията за възраст, компетентност, морал и независимост, като не предвижда вземането предвид на обстоятелството, че на кандидата вече е било признато качеството на експерт от юрисдикциите в неговата държава по произход, нито предвижда установяването на други правила за контрол на неговите качества?